જામનગર તા. ૭ઃ નાયબ કાર્યપાલક ઈજનેર સિંચાઈ યોજના પેટા-વિભાગ નં. ૬/૩, શ્રીજી કૃપા, રાજાણી મીલ પ્લોટ, જામજોધપુર કચેરી હસ્તકના ફૂલઝર (કો.બા.) સિંચાઈ યોજનાના લાભિત ખેડૂતોને તાકીદ કરવામાં આવે છે કે ચાલુ વર્ષે ઓછા વરસાદને કારણે પીવાના પાણીની અછત હોવાથી જામનગર જિલ્લાના જામજોધપુર તાલુકાના કોટડા બાવીસી ગામ પાસે બાંધવામાં આવેલ ફૂલઝર (કો.બા.) જળસંપત્તિ યોજનાના જળાશયમાં હાલ ઉપલબ્ધ રહેલ પાણીના જથ્થાને પીવાના હેતુસર પાણી પુરવઠા વિભાગની માંગ અનુસાર સરકાર દ્વારા અનામત રાખવાનો નિર્ણય કરવામાં આવ્યો છે. જેથી હવે આ ડેમના પાણીનો સિંચાઈના હેતુસર ઉપયોગ કરવો બિનઅધિકૃત છે. આથી આ સિંચાઈ યોજનાના લાભિત ખેડૂતોને આ ડેમના પાણીથ સિંચાઈ ન કરવા તથા બિનઅધિકૃત રીતે પાણી ન ઉપાડવા અંગે તથા પાણી ચોરી ન કરવા માટે નાયબ કાર્યપાલક ઈજનેર, સિંચાઈ યોજના પેટા વિભાગ નં. ૬/૩ જામજોધપુરનીયાદીમાં જણાવાયું છે.